text: 11 persones han començat a treballar a l'Ajuntament dins el programa SOIB Reactiva | Ajuntament de Ses Salines
  11 persones han comencat treballar lajuntament dins el programa soib reactiva
  11 persones han començat a treballar a l'Ajuntament dins el programa SOIB Reactiva
  17-Febrer-2021
  Durant quatre mesos, l'Ajuntament de Ses Salines, tendrà la col·laboració d'onze persones, gràcies al programa SOIB Reactiva 2020.
  Es tracta d'una iniciativa que treballa amb dues línies, per una banda menors de 30 anys i per l'altra banda 30 anys o més, amb més de 3 mesos inscrites com a desocupades o provinents d'ERTO.
  El Batle, Juan Rodríguez i el tinent batle de Promoció Econòmica, Miquel Rigo, han visitat a les noves persones treballadores per veure la seva adaptació a les tasques de la brigada municipal. "Aquest programa no tan sols ajuda a l'administració local sinó que és important perquè aquestes persones tenguin més opcions pel seu futur laboral", ha explicat Rodríguez.
  Del grup de noves persones treballadores, 5 persones, faran feina com a peons de construcció. Així, durant el seu horari laboral, col·laboraran amb els tècnics de la brigada municipal amb el manteniment i reconstrucció d'elements urbans a diferents espais i edificis públics. La resta de nous treballadors actuaran amb funcions de peons de neteja i manteniment. D'aquesta manera, ajudaran amb la neteja i el manteniment d'espais públics, punts verds i carrers tant de Ses Salines com de la Colònia de Sant Jordi. "Estam molt contents de la feina de tots els integrants d'aquest programa perquè ens ajuden a donar un bon servei a la ciutadania", ha expressat Rigo.
  Cal recordar que tot això està emmarcat dins el programa SOIB Reactiva 2020, promogut pel SOIB i cofinançat pel Fons Social Europeu en marc dels Programes Operatius d'Ocupació Juvenil i Regional 2014-2020 i per Fons de l'Estat a través de la Conferència Sectorial i pel Fons per afavorir l'Impuls del Turisme sostenible (ITS).
  Per part de l'Ajuntament s'ha anunciat la intenció de seguir participant de programes com aquest del SOIB perquè fomenten la inclusió dins el mercat laboral de persones que ho estan passant malament, sobretot a l'actual moment de crisi.